Den Vest-Sjællandske Avis, 1828-07-05
Nyeste Post-Efterretninger. Man har faaet nye Efterretninger fra Lissabon. og fra Oporto: Partiernes Kamp er heed nok men endnu er intet afgjort: Man forundrede sig over i London, at det varer saalænge inden den constitutionelle Armee bryder op imod Lissabon og forlader Combra og man formodede at der var et Forræderie i Spillet dermed, og selv efterat have modtaget de nyeste Efterretninger fra Portugal og efterat Depescher fra den Engelske Ambassadeur i Lissabon af 14de Juni vare ankomne yttrer Bladet Coureren, at den beklager at Juntaens Tropper ikke have giort saastore Fremskridt, som man havde forventet. Kort efter denne Yttring indløbe dog nogle gunstigere Efterretninger for de Constitutionelles Sag. Paketbaaden Duke of Jork var den 25de Juni ankommen til Falmouth havde forladt Lissabon den 17de, med den berettes: at den 14de om Aftenen var en Coureer ankommen til denne Stad, hvorpaa det Rygte udbredte sig at de Constitutionelle havde vundet en Seier og rykkede imod Hovedstaden. Rygtet bekræftedes ved at det 19de Regiment og det ridende Politie havde pludselig forladt Staden, og at Borgermilitsen havde faaet Ordre til at giøre det samme; men som den dog vægrede sig ved naar man ikke gav den sine gamle Officere tilbage. Fra Oporto blev meldet under den 6te Juni, at man haabede den 10de at kunne samle ved Condeira, sønden for Combra, 700 Mand og med dem rykke mod Lissabon. Fæstningerne Almeida og Abrantes havde erklæret sig for Don Pedro, men Overbeira var foruroeliget af Gueriller. Jfølge nyere Efterretninger fra Oporto af 15de vare de Constitutionelles Fortropper rykkede frem til Leiria; Militsen i Sousa og Garnisonen i nogle smaae Fæstninger havde begivet sig paa Marschen for at støde til de Constitutionelle, da man i Lissabon den 17de ikke hører noget fra Regieringens Side om dens Troppers Foretagender og man afsender de sidste Linietropper man har og selv Politie-Soldaterne, saa slutter man sig til deraf, at Jnfantens Magt kan ikke modstaae de Constitutionelles; herved giendrives ogsaa alle de fordeelagtige Efterretninger for Don Miguel, som de Franske Ultrablade udbrede. Jmedens de Constitutionelle Tropper rykkede imod Lissabon gjorde den forrige Gouverneur i Oporto, Miguelisten Texeira et Forsøg paa med 1000 Mand Militser og Guerilat overrumple denne Stad, det lykkedes ham ogsaa ved Pennafiel at tage et lidet Detaschement Constitutionelle Tropper til Fange; der vare kunfaa blevne tilbage i Staden; men disse rykkede imidlertid ud, understøttede af et Corps Frievillige, og 4000 Borgere grebe til Vaaben til Stadens Forsvar, hvorpaa de Angribende trak sig hurtigt tilbage. Staden bliver imidlertid blokeret af Don Miguels Krigskibe; men som dog ikke ret tør hindre de Engelske fra at seile ind og ud. - Midt under al denne Kamp fortsætter Don Miguel standhaftig sin hidindtil udviiste Fremgangsmaade. Forfølgelserne mod Don Pedros Tilhængere tage til, alle mistænkelige Personer blive uden Forskiel kastede i Fængsel, hvoraf mange ere omkomne af Sorg og Mangel; i kortere Tid end fjorten Dage ere henimod 2000 Personer arresterede og man anslaaer de arresterede Personers Antal til 4000; de Engelske Paketbaade bringe uophørlig mange flygtede Familier til London. Den 18de skulde de 3 Stænder holde deres Forsamling i Lissabon og andrage paa at Don Miguel erkiendes for Portugals eneste lov mæssige Konge. Endvidere indeholde de nyeste Efterretninger fra Lissabon følgende: at der fandt ikke der nogen tilstrækkelig Beskyttelse Sted, for de Engelske Kiøbmænd; begge de smaae Krigsskibe paa Tajo=Floden var allerede pakkede fulde af Personer, som vare bange for at blive der længere, fordi de bleve forhaanede og mishandlede af Pøbelen, som Politiet ophidsede istedetfor at holde i Tømme. Rædselstilstanden var større end i 1807 da de Franske rykkede derind og ingen Englænder vovede sig ud, undtagen til Børsen. Sir John Doyle skal imidlertid være bleven anholdt og kastet i Arrest. Den ærværdige Petro de Mello Breyner er død i Fængslet i Fortet Bugio, efterat han i 48 Timer havde været berøvet alle Fødemidler. Don Miguel hav de forlangt et Laan af Banken, og da det var blevet afslaget, saa havde han hævet det med Magt. Det var blevet officielt bekiendtgjort, at den Engelske Ambassadeur Sir Frederich Lamb havde faaet Ordre til at ophøre med sine diplomatiske Funktioner, og at Marqvien af Palmella havde resigneret. Jnfanten havde derpaa sendt Greve Da Seca som Gesandt til England, endskiøndt man havde erklæret, at man ikke vilde modtage ham. Al Tillid var hørt op siden Don Miguel havde bemægtiget sig Banken, man ventede at de vigtigste Kiøbmandsboder ville blive lukkede fordi næsten alle Folkene vare arresterede. Greverne af Linhares og Alva og mange andre Portugisiske Adelige vare ankomne til England, og Skibet Meteor har selv overbragt dertil den Keiserlige Russiske Gesandt Baron von Palenca og den Franske Legationssekretair Greve Vandreuil.